OpenLLM-France/wikimedia huggingface dataset:
# Martijn Verschoor

Martijn Verschoor (Bovensmilde, Midden-Drenthe, Drenthe, 4 de maig de 1985) és un ciclista neerlandès, professional des del 2008 i actualment a l'equip Team Novo Nordisk.
Com tots els seus companys d'equip, Verschoor té Diabetis tipus 1.

## Palmarès

* 2011
** Vencedor d'una etapa al Tour de Beauce

## Referències

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Nicòmac (escultor)

Nicòmac (en llatí Nicomachus, en grec antic Νικόμαχος "Nikómakhos") fou un escultor grec el nom del qual va aparèixer en una base de marbre descobert al segle xix a Atenes.
De la forma de les lletres, la data de la inscripció se situaria entre els escultors del període dels diàdocs (finals del segle iv aC o començament del segle III aC).

## Referències

* ↑ 2.Nicomachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1196
Viccionari
# Policles de Macedònia

Policles (en llatí Polycles, en grec antic Πολυκλη̂ς) fou un general macedoni al que Antípater (regent de Macedònia) va encarregar el comandament de Tessàlia mentre ell mateix anava a Àsia en suport de Cràter d'Orèstia (321 aC).
La Lliga Etòlia va aprofitar l'absència del regent per envair Lòcrida i assetjar Amfissa. Policles va anar en ajut de la ciutat, però fou derrotat completament pels etolis, el seu exèrcit destruït i ell mateix va morir en la lluita.

## Referències

* ↑ 1.Polycles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 458
# Moulay Ali Cherif

Moulay Ali Cherif o Rissani (en àrab مولاي علي الشريف, Mūlāy ʿAlī ax-Xarīf; en amazic ⵔⵉⵙⵙⴰⵏⵉ) és un municipi de la Província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 22.209 persones. Està situat entre Erfoud i Merzouga, trobant-se molt més proper del primer que del segon. Fou l'antiga capital de la regió de Tafilalet.
Hi destaca el mausoleu de Muley Ali Xerif, fundador de la dinastia alauita, que ha esdevingut un punt cultural, religiós i turístic de la ciutat.
D'altra banda, hi trobem els importants mercats d'animals, que es converteixen en un punt important de trobada i negoci pels habitants de tota la regió.

## Personatges il·lustres

* Israel Abuhatzeira

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Menticirrhus ophicephalus

Menticirrhus ophicephalus és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 45 cm de longitud total.

## Alimentació

Menja poliquets, crustacis i mol·luscs.

## Hàbitat

És un peix marí, de clima tropical i demersal.

## Distribució geogràfica

Es troba a l'oceà Pacífic oriental: des de l'Equador fins al Perú.

## Ús comercial

És comú als mercats locals.

## Observacions

És inofensiu per als humans.

## Referències

* ↑ Gill T. N., 1861. Revision of the genera of North American Sciaeninae. Proc. Acad. Nat. Sci. Phila. v. 13. 79-89.
* ↑ BioLib (anglès)
* ↑ Jenyns, L., 1840-1842. Fish. A: The zoology of the voyage of H. M. S. Beagle, under the command of Captain Fitzroy, R. N., during the years 1832 to 1836. Londres: Smith, Elder, and Co. Issued in 4 parts: i-xvi + 1-172, Pls. 1-29.
* 1 2 3 4 FishBase (anglès)
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.
* 1 2 Chao, L.N., 1995.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ García-Godos Naveda, I., 2001. Patrones morfológicos del otolito sagitta de algunos peces óseos del mar Peruano. Bol. Inst. Mar Perú 20(1-2): 1-83.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Sherborn, C.D., 1897. Notes on the dates of "The Zoology of the Beagle." Ann. Mag. Nat. Hist. (Ser. 6) 20:483.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Manuel Granell

Manuel Granell Muñiz (Oviedo, 1906 - † Caracas, 12 de novembre de 1993) va ser un filòsof i poeta espanyol, deixeble de José Ortega y Gasset, que va viure gran part de la seva vida a la ciutat de Caracas, Veneçuela, on va fer els millors obres mentre conreava coneixements en la facultat d'Humanitats de la Universitat Central, de la qual era professor de filosofia.

## Llibres

* Cartas filosóficas a una mujer, Revista de Occidente, Madrid 1946.
* Estética de Azorín, Biblioteca Nueva, Madrid 1949.
* Lógica, Revista de Occidente, Madrid 1949.
* El humanismo como responsabilidad, Taurus, Madrid 1959.
* Ortega y su filosofía, Revista de Occidente, Madrid 1960. Segunda edición revisada: Editorial Equinoccio, Caracas 1980.
* Del pensar venezolano, Editorial Catana, Caracas 1967.
* El hombre, un falsificador, Revista de Occidente, Madrid 1968, 281 páginas.
* La vecindad humana. Fundamentación de la Ethología, Revista de Occidente, Madrid 1969, 527 páginas.
* Ethología y existencia, Editorial Equinoccio, Caracas 1977.
* Humanismo integral (Antología filosófica), Editorial Noega, Gijón 1983.

## Referències

* ↑ «Manuel Granell, filósofo y poeta». El País, 19-11-1993 [Consulta: 21 febrer 2014].
* ↑ «Dr. Manuel Granell Muñiz». Universidad Simón Bolívar. Arxivat de l'original el 25 de febrer 2014. [Consulta: 21 febrer 2014].
# Melo Moreno

Melody Anais Moreno García (Perpinyà, 1989), d'àlies artístic YellowMellow o Melo Moreno, és una persona no-binària de la Catalunya del Nord que es dedica a la creació de contingut com a youtuber i com a cantant. En el seu primer senzill musical, Phantom Limb (2015), va desbancar Lady Gaga a Apple Music.
Moreno ha reconegut obertament la seua identificació amb el lesbianisme i el 2022 va fer públic també el seu sentiment de persona no-binària per a sotmetre's a una mastectomia.

## Música
### Singles

* Phantom Limb (2015)
* All I Think About (2016)
* One More River (2018)
* Sad Girls (2018)
* Watch Love Die (2018)

### Àlbums

* Colours (2018)

## Referències

* 1 2 «Les cinc instagrameres i les cinc 'youtubers' del moment». El Periódico, 07-03-2018. [Consulta: 10 maig 2019].
* ↑ «Yellow Mellow estrena su primer videoclip convertida en Melo Moreno» (en castellà). La Vanguardia, 18-05-2018. [Consulta: 10 maig 2019].
* 1 2 Llanos Martínez, Héctor. «Beatriz Gimeno y Melo Moreno: dos generaciones de lesbianas charlan frente a frente» (en castellà). El País, 03-07-2018. [Consulta: 10 maig 2019].
* ↑ Cantó, Paula. «Yellow Mellow: "Si triunfo en la música dejaré YouTube"» (en castellà). El Confidencial, 30-05-2018. [Consulta: 10 maig 2019].
* ↑ «La 'youtuber' Melo Moreno: «Soy no binaria y me opero por mi disforia»» (en castellà), 23-05-2022. [Consulta: 4 juny 2022].

## Vegeu també

* Visto lo visto TV
# Nicòmac d'Atenes

Nicòmac (en llatí Nicomachus, en grec antic Νικόμαχος "Nikómakhos") fou un escrivà o escriba (γραμματεύς) atenenc que va arribar a ciutadà des d'un origen servil, segons un discurs de Lísies contra ell.
Segons diu Lísies, li va ser encarregada la transcripció de les lleis de Soló i se li va donar un termini de quatre mesos, però amb diverses excuses va allargar la feina a sis anys, i va negociar interpolacions i omissions a les lleis amb el que va fer un bon negoci. Especialment beneficiat en va ser el partit oligàrquic pel quual va elaborar una llei que donava al consell el poder per supervisar el judici sobre l'ofensa de Cleofó que va acabar amb la seva sentència de mort, l'any 405 aC. Tot i així va haver de fugir d'Atenes sota el govern dels Trenta tirans. Al restabliment de la democràcia va continuar amb la mateixa feina però es van denunciar les seves falsificacions i va ser portat a judici.
Podria ser el mateix Nicòmac que Aristòfanes menciona a Les granotes, del que diu que era un comissionista (ποριστης) (proveïdor), i que un dels seus negocis era cobrar sumes desorbitades pels subministraments. Isòcrates parla d'un Nicòmac de Bate, potser aquest mateix, que va exercir d'àrbitre en un cas de propietats derivat de les accions dels Trenta tirans.

## Referències

* ↑ Nicomachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1194
# Manuel González Peña

Manuel González Peña, més conegut com a Manolo Peña, és un exfutbolista andalús. Va nàixer a Olivares el 6 de maig de 1962, i ocupava la posició de davanter.

## Trajectòria

Sorgeix del planter del Reial Betis. Militant al filial, hi debuta a primera divisió amb els verd-i-blancs a la campanya 83/84. De nou al Betis Deportivo, no retorna al primer equip i a l'estiu de 1985 marxa al Recreativo de Huelva.
Al club onubenc esdevé titular, sent la referència ofensiva dels andalusos durant el final de la dècada dels 80, i sobresortint amb 10 gols a la 87/88. L'estiu de 1989 fitxa pel Burgos CF, també de Segona Divisió. És clau en l'ascens a primera divisió que aconsegueixen els castellans eixa temporada, tot marcant 16 gols.
La temporada campanya 90/91 hi retorna a la màxima divisió, set temporades després. Però, passa a ser suplent amb el Burgos i dels 23 partits disputats, només cinc és titular. Posteriorment milita a la UD Salamanca i al CF Extremadura. Amb els d'Almendralejo recupera la titularitat a la Segona Divisió, entre 1994 i 1996, període en el qual marca set gols en 65 partits, que culmina amb l'històric ascens de l'Extremadura a primera divisió.
L'andalús, però, no continua. La seua carrera prossegueix per equips més modestos, com ara el San Roque de Lepe. En total, va sumar 46 gols en 196 partits a Segona Divisió. Per contra, no va marcar cap gol a la màxima categoria, divisió en la qual va disputar 24 partits.

## Enllaços externs

* Fitxa del jugador
# Melocan kavurma

Melocan kavurma (o Melocan kavurması), Dikenucu kavurma (o Dikenucu kavurması) és un plat de la cuina turca, especialment famós a la part central de la Regió de la Mar Negra (províncies de Samsun, Ordu, i Giresun), i Kastamonu a la part occidental de la regió, fet amb els brots d'un tipus de smilax conegut com a "Sarsaparrella anatoliana" (Anadolu saparnası en idioma turc). És un saltat (kavurma en turc) de melocan fet amb cebes i all, o amb cebollines i alls tendres. Hi ha qui li afegeix un ou fregit a sobre.
És un plat famós de la Província d'Ordu. Encara que no és gaire conegut en altres zones de Turquia, es troba en els menús dels restaurants d'Ordu i als restaurants de peix de les ciutats grans com Istanbul.
La Governació provincial d'Ordu va fer una petició a l'Oficina de Patents de Turquia per registrar el nom del plat Ordu Melocan Kavurması (saltat de melocan a l'estil d'Ordu) com una indicació geogràfica.
A banda d'aquest saltat, es pot fer també una amanida d'aquesta sarsapella, sense cuinar, quan els seus brots són molt tendres.
El nom científic d'aquesta planta és Smilax excelsa L. A la Regió de la Mar Negra central, on aquesta planta abunda, s'anomena comunament com a Melocan o Dikenucu (les paraules turques diken ucu signifiquen "punta d'espina" en català.)

## Referències

* ↑ Susan R. Friedland. Vegetables: Proceedings of the Oxford Symposium on Food and Cooking 2008. Oxford Symposium, 2009, p. 204–. ISBN 978-1-903018-66-8.
* ↑ http://www.ordukulturturizm.gov.tr/Eklenti/38951,ordu-mutfak-kulturu.pdf?0 Arxivat 2015-06-24 a Wayback Machine.
* ↑ http://www.atonet.org.tr/yeni/index.php?p=1475 Arxivat 2015-09-23 a Wayback Machine.
* ↑ http://www.ankararestoranlari.com/haber/24/.html
* ↑ http://www.lezzetduragi.net/grand-midi-restoran-balik-et-yemekleri-r161.html Arxivat 2015-06-24 a Wayback Machine.
* ↑ http://www.misinabalik.com/en/post/index/diken-ucu Arxivat 2015-06-24 a Wayback Machine.
* ↑ http://orduolay.com/component/k2/item/1360-ordu-%C3%BCr%C3%BCnleri-tescilli-olacak.html Arxivat 2015-04-17 a Wayback Machine.

## Enllaços externs

* Imatges de "melocan"
* Imatges del "saltat de melocan o dikenucu"
* Recepta en turc
# Nicòmac (desambiguació)

«Nicòmac» té aquests significats:
* Nicòmac, heroi mitològic grec
* Nicòmac (ambaixador), ambaixador selèucida
* Nicòmac (pare d'Aristòtil), pare d'Aristòtil
* Nicòmac (fill d'Aristòtil), fill d'Aristòtil
* Nicòmac d'Atenes, escrivà atenenc
* Nicòmac d'Alexandria, poeta tràgic grec
* Nicòmac (poeta còmic), poeta còmic grec
* Nicòmac (poeta), poeta grec
* Nicòmac Gerasè, filòsof pitagòric
* Nicòmac de Tebes, pintor grec
* Nicòmac (escultor), escultor grec.
Viccionari
# Manuel González Jiménez

Manuel González Jiménez (Carmona, província de Sevilla, 1938), és un historiador espanyol. Els seus estudis estan orientats cap a l'Edat Mitjana.
Especialista en la Baixa Edat Mitjana a Andalusia i en els regnats de Ferran III de Castella i Alfons X de Castella, ha publicat llibres d'alguns aspectes relacionats amb el regne de Sevilla, incloent-hi els llistats de cognoms en els repartiments reials després de la seva conquesta. Va ser condecorat amb la Gran creu de l'Orde d'Alfons X el Savi.

## Obres (selecció)

* Documentación e itinerario de Alfonso X el Sabio. Universidad de Sevilla, 2012, ISBN 978-84-47213-32-0, amb María Antonia Carmona Ruiz
* Fernando III el Santo. Fundación José Manuel Lara. 2011, ISBN 978-84-96824-92-8.
* Carmona medieval. Sevilla: Fundación José Manuel Lara, 2006. ISBN 84-96556-43-3.
* En la frontera de Granada. Universidad de Granada, 2002. ISBN 84-338-2842-8, amb Juan de Mata Carriazo y Arroquia
* Alfonso X el Sabio, 1252-1284. La Olmeda, 1993. ISBN 84-86844-99-1
* En torno a los orígenes de Andalucía: la repoblación del siglo XIII. Sevilla: Secretariado de la Universidad de Sevilla, D.L. 1980. ISBN 84-7405-165-7

## Referències

* ↑ En la España Medieval, IS5N: 0214-3038, 1999, nº 22, pág.: 355-36
* ↑ BOE: Real Decreto 1038/2013, de 20 .Condecoraciones de la Orden Civil de Alfonso X el Sabio
* ↑ Manuel GONZÁLEZ JIMÉNEZ y Mª Antonia CARMONA RUIZ. Documentación e itinerario de Alfonso X el Sabio
* ↑ Publicada la biografía 'Fernando III El Santo' del medievalista Manuel González, ganadora del premio Domínguez Ortiz 06
* ↑ González Jiménez, Manuel. Carmona medieval. Sevilla, Fundación José Manuel Lara, 2006, pp.245 pp. (Colección "Ciudades Andaluzas en la Historia")
# Nathalie Emmanuel

Nathalie Joanne Emmanuel (Southend-on-Sea, Anglaterra, 2 de març de 1989) és una actriu anglesa coneguda pel seu paper a la sèrie Game of Thrones. La mare de la Nathalie és de Dominica i el seu pare és de Saint Lucia i d'Anglaterra.

## Referències

* ↑ «Game of Thrones's Nathalie Emmanuel Gears Up for Furious 7». Vanity Fair. Condé Nast, 01-03-2015 [Consulta: 4 abril 2015].
* ↑ «Nathalie Emmanuel: sus pasos en la actuación» (en castellà). Ciudad Magazine, 23-05-2018. [Consulta: 30 gener 2024].
# Martin O'Neill

Martin Hugh Michael O'Neill OBE (Kilrea, 1 de març de 1952), és un entrenador i exjugador de futbol nord-irlandès, que actualment dirigeix la selecció de la República d'Irlanda.
Tot i que na iniciar la seva carrera esportiva a Irlanda del Nord, O'Neill va passar la major part de la seva carrera esportiva a Anglaterra, concretament al Nottingham Forest, equip amb el qual va guanyar dues Copes d'Europa consecutives, el 1979 i el 1980. També va disputar 64 partits amb la selecció d'Irlanda del Nord, essent el capità del conjunt que va participar en la Copa del Món de 1982.
Com a entrenador, O'Neill ha dirigit diversos equips britànics, com ara el Norwich City, el Leicester City, el Celtic, l'Aston Villa o el Sunderland. Amb el Leicester City va arribar en tres ocasions a la final de la Copa de la lliga, guanyant-la en dues d'elles, mentre que amb el Celtic va aconseguir tres títols de lliga i arribar a la final de la copa de la UEFA, que va acabar perdent contra el FC Porto.

## Palmarès
### Com a jugador

Distillery
* Copa irlandesa: 1970-71
Nottingham Forest
* Lliga de primera divisió: 1977–78
* Copa de la lliga: 1977–78, 1978–79
* FA Charity Shield: 1978
* Copa d'Europa: 1978–79, 1979–80
* Supercopa d'Europa: 1979
* Copa Anglo-escocesa: 1977
Irlanda del Nord
* British Home Championship: 1980 i 1984

### Com a jugador

Wycombe Wanderers
* Football Conference: 1992–93
* FA Trophy: 1990–91 i 1992–93
Leicester City
* Copa de la lliga: 1996–97 i 1999–2000
Celtic
* Lliga de primera divisió: 2000–01, 2001–02, 2003–04
* Copa escocesa: 2000–01, 2003–04, 2004–05
* Copa de la lliga: 2000–01

## Premis i reconeixaments

* Millor entrenador del mes (Premier League): Setembre de 1997, octubre de 1998, Novembre de 1999, Abril de 2007, Novembre de 2007, Desembre de 2008, Abril de 2010, Desembre de 2011
* Entrenador del mes (Premier League escocesa): Agost de 2000, Desembre de 2000, Febrer de 2001, Agost de 2001, Abril de 2002, Novembre de 2002, Octubre de 2003, Novembre de 2003, Gener de 2005
* Entrenador de l'Any (Premier League escocesa): 2000-01, 2001-02, 2003-04

## Referències

* ↑ «Martin O'Neill». worldfootball.net. [Consulta: 7 setembre 2014].
* ↑ «Martin O'Neill». Flown From The Nest. [Consulta: 7 setembre 2014].
* 1 2 3 «Martin O'Neill». Northern Ireland's Footballing Greats. [Consulta: 7 setembre 2014].
* ↑ «European Super Cup 1979/80». footballsite.co.uk. [Consulta: 6 setembre 2014].
* ↑ «British Champions 1980». Northern Ireland's Footballing Greats. [Consulta: 7 setembre 2014].
* ↑ «British Champions 1984». Northern Ireland's Footballing Greats. [Consulta: 7 setembre 2014].

## Enllaços externs

* Martin O'Neill BBC Sport, 14 maig 2002
* Martin O'Neill Flown From The Nest
* FIFA Profile Arxivat 2015-08-03 a Wayback Machine.
# Mahikeng

Mahikeng (abans Mafikeng) és la capital de la Província del Nord-oest (Sud-àfrica), situada a 1.400 quilòmetres al nord-est de la Ciutat del Cap, a 790 km al sud-oest de Bulawayo per tren, i a 260 km en línia directa de Johannesburg. L'any 2001 registrava una població de 49.300 habitants. Està edificada en un prat (veld) obert, en una elevació de 1.500 metres, a la riba del riu Molopo superior, i està a 27 km de la frontera sud amb Botswana. Els camps aurífers de Madibi estan aproximadament 15 quilòmetres al sud de la ciutat.
Mahikeng va ser originàriament el quarter general de la tribu Barolong de Bechuana. La ciutat va ser fundada en els anys 1880 per mercenaris britànics als que els va concedir la terra un cap Barolong. L'establiment va ser anomenat Mafikeng pels britànics, una paraula del tswana local que significa «el lloc de pedres». Els pobladors britànics van canviar el nom per Mafeking. La incursió de Jameson va començar a Pitsani Pothlugo (o Potlogo), a 43 km al nord de Mafeking, el 29 de desembre de 1895.
En l'esclat de la Segona Guerra Anglo-Bòer el 1899, la ciutat va ser assetjada. El famós Setge de Mafeking va durar 217 dies, d'octubre de 1899 a maig de 1900, i va convertir a Robert Baden-Powell en un heroi nacional. El setembre del 1904, Lord Roberts va inaugurar un obelisc a Mafeking amb els noms dels que van caure en la defensa de la ciutat. En total, 212 persones van morir durant el setge, i va haver més de 600 ferits. Les pèrdues dels bòers van ser considerablement més altes.
Mafeking va ser capital del Protectorat de Bechuanalàndia (encara que es trobava fora dels límits del Protectorat) des de 1894, fins al 1965 quan Gaborone va esdevenir la capital del que seria Botswana.
Va ser breument la capital del pre-independent bantustan negre de Bophuthatswana en els anys de 1970 abans que la ciutat veïna de Mmabatho fos establerta com la capital. En els anys de 1980 l'ortografia de Mahikeng va ser restablerta i al final de l'apartheid el 1994, Mahikeng i Mmabatho van ser fusionades i establertes com la capital de la recentment creada Província del Nord-oest.

## Referències

* ↑ http://www.mg.co.za/article/2010-02-02-xingwana-approves-28-geographical-name-changes
* ↑ «Chronological order of town establishment in South Africa based on Floyd (1960:20–26)» p. xlv–lii. Arxivat de l'original el 2019-07-13. [Consulta: 2 abril 2017].
* ↑ «Mafikeng / Mmabatho (South Africa)». [Consulta: 13 maig 2013].
* ↑ http://www.sahistory.org.za/dated-event/town-mafeking-officially-surrendered-republic-south-africa-republic-bophuthatswana-and-u Arxivat 2017-04-03 a Wayback Machine.

## Enllaços externs

* Mafikeng Reflections – A Unique Blog on the Mafikeng NWU Experience
* North-West University Mafikeng Campus
* Mafikeng Local Municipality– www.mafikeng.gov.za
* Mafikeng's Premier Business & Tourism Gateway– www.mafikeng.co.za
* McGonagall on the Relief of Mafeking Poema de William McGonagall i breu història de la ciutat (en anglès).
# Portada/article maig 18
## Imperi Sassànida

L'Imperi Sassànida és el període de govern del segon Imperi Persa (226-651) per part de la dinastia sassànida (quarta dinastia iraniana). La dinastia fou fundada per Ardashir I després de treure del tron l'últim rei arsàcida, Artaban V de Pàrtia, i s'acabà quan l'últim Rei de reis sassànida Yazdgard III perdé una llarga guerra contra el primer dels califats islàmics. El territori de l'Imperi Persa sassànida comprenia els actuals estats de l'Iran, l'Iraq, Armènia, Afganistan, parts de l'est de Turquia (l'Armènia històrica) i Síria, del Pakistan, els Caucas, Àsia central i Aràbia. Durant el govern de Cosroes II s'annexaren a l'imperi els territoris que correspondrien als actuals Egipte, Jordània, Palestina i el Líban, i fins i tot establí un protectorat sobre territoris actualment corresponents a Oman i al Iemen, de manera que va assolir així la màxima expansió de l'Imperi.
El període sassànida es considera un dels períodes històrics més importants i influents de la història de l'Iran. En molts aspectes, arribà als èxits més importants de la cultura persa, i fou l'últim gran imperi iranià abans de la conquesta musulmana de Pèrsia i de la consegüent conversió a l'islam com a religió de tot el territori.
# Nicòmac (poeta)

Nicòmac (en llatí Nicomachus, en grec antic Νικόμαχος "Nikómakhos") fou un poeta grec de la nova comèdia.
Es creu que les obres Εἰλήθυια, Μετεκβαίνουσαι, i Ναυμαχια atribuïdes per Suides a Nicòmac d'Alexandria, eren probablement obra seva. Ateneu de Naucratis va conservar un breu extracte de quaranta-dues línies de la primera, que conté un diàleg humorístic, on un cuiner magnifica els requisits del seu ofici. De les altres Estobeu va preservar dues línies i tres per Ateneu que també dona una línia d'altres obres de Nicòmac sense fer referència al títol.
Hi ha diversos autors que porten aquest nom. D'un d'ells hi ha un epigrama sobre un terratrèmol que va destruir Platea. A les ruïnes de Platea hi ha un monument en memòria dels que hi van morir. De la data del terratrèmol, o de l'autor de l'epigrama, no en sabem res. (Antologia grega Vol. II. P. 258). Tampoc sabem qui és un Nicòmac que va escriure περὶ ἑορτῶν Αἰγυπτίων (Sobre les festivitats dels Egipcis), citat per Ateneu. Aquesta obra a vegades s'atribueix Nicòmac Gerasè.

## Referències

* ↑ 3.Nicomachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1194-1195
Viccionari
# Lopigna

Lopigna (en cors Lopigna) és un municipi francès, situat a la regió de Còrsega, al departament de Còrsega del Sud. L'any 1999 tenia 112 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 172 | 213 | 149 | 101 | 109 | 112 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Alain Nebbia | PNC | |